ไปตรวจสุขภาพแล้วให้ตรวจฉี่ ฉี่ออกมาเป็นสีปกติ แต่มีตะกอนสีขาวๆ เล็กผสมออกมาด้วย เป็นอะไรไหมคะ
สวัสดีค่ะ การเห็นตะกอนสีขาวปัสสาวะ อาจเกิดจาก1. มีเม็ดเลือดขาวในปัสสาวะ จากการอักเสบติดเชื้อของระบบทางเดินปัสสาวะ หรือโรคติดต่อทางเพศสัมพันธ์ เช่น หนองในแท้ หนองในเทียม2. มีนิ่วในไต หรือกระเพาะปัสสาวะ3. มีผลึกของกรดยูริคในปัสสาวะมาก อาจเกิดจากการทานอาหารที่มีกรดยูริคสูง เป็นโรคเก๊าท์ หรือเกิดจากนิ่วในทางเดินปัสสาวะ4. มีผลึกของฟอสเฟตมากในปัสสาวะ ซึ่งมักพบร่วมกับการติดเชื้อในทางเดินปัสสาวะ เกิดจากนิ่วในทางเดินปัสสาวะ หรือเกิดจากการทานอาหารบางอย่างมากไป เช่น หน่อไม้ฝรั่ง บีทรูท นม เป็นต้น5. มีผลึกของออกซาเลตมากในปัสสาวะ อาจเกิดจากนิ่วในทางเดินปัสสาวะ หรือทานอาหารที่มีออกซาเลตสูง เช่น งา ผักโขม ถั่วต่างๆ ชา6. มีตกขาว แล้วปนลงในปัสสาวะ7. ปัสสาวะปนเปื้อนน้ำอสุจิ8. การทานวิตามินเสริมบางชนิดมากเกินไปแนะนำให้รอผลการตรวจปัสสาวะ ว่ามีการพบสิ่งผิดปกติหรือไม่ค่ะ